Diari Oficial de la Generalitat Valenciana


Sumari del DOGV 1402, del 16-10-1990 (1990/819000)

ORDRE de 21 de setembre de 1990, de la Conselleria de Treball i Seguretat Social, per la qual s'estableixen mesures per tal de fomentar l'ocupació de persones amb dificultats subjectives de contractació.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/21/(2)/dof/vci/html**

### Dades del document

Número de DOGV
:   1402

Data del DOGV
:   16-10-1990

Secció del DOGV
:   DISPOSICIONS GENERALS

Número del document
:   1990/819000


Data del document
:   21-09-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 21 de setembre de 1990, de la Conselleria de Treball i Seguretat Social, per la qual s'estableixen mesures per tal de fomentar l'ocupació de persones amb dificultats subjectives de contractació.  
L'establiment de les mesures que s'han d'utilitzar per tal d'aconseguir l?efectiva integració laboral d'aquestes persones foren regulades per les ordres d'aquesta Conselleria de 3 de maig de 1988 i 18 de maig de 1989. En aquest sentit s'establiren dues vies per tal de recolzar la integració laboral de l?esmentat col·lectiu: Les subvencions a la contractació en empreses ordinàries i les ajudes a la creació de centres d'integració sòcio-laboral, instrument potenciador del processos d'incorporació laboral de persones amb problemàtica social afegida, definit en el Decret 110/85 de 22 de juliol del Consell de la Generalitat Valenciana i plantejat com a un projecte empresarial per tal d'atendre la problemàtica laboral alhora que facilita l'assumpció d'hàbits de treball i coadjuva en el processos d'integració social de llurs treballadors. L'experiència en la realització del programa durant el passat exercici, detecta una mancança fonamental en el procés d'integració laboral d'aquests col·lectius pel que fa a la seua capacitació professional i de tal manera que, en ocasions aquesta manca de qualificació suposa un obstacle important en l'estabilització de la incorporació laboral i per extensió en els processos d'integració social d'aquestes persones, la qual cosa resta rendibilitat als recursos normalitzadors existents. Per això cal complementar les línies d'actuació mampreses, amb els instruments que permeten d'esmenar aquest dèficit de capacitació professional que afecta els col·lectius esmentats i que es diferencia de la formació professional ocupacional, en què per garantir l'èxit en la qualificació d'un col·lectiu amb mancances tan elementals com aquest, es fa necessari que aquests instruments formatius atenguen, no sols la capacitació tècnica, que en aquest cas, haurà de tenir una durada prolongada, sinó també els aspectes que es deriven de la problemàtica personal i social en la que es troben immerses aquestes persones, dotant-s'hi dels continguts complementaris i dels professionals pertinents. D'altra banda i en relació amb altres programes de foment d'ocupació, s'incrementen les quanties de les ajudes a la contractació. En atenció d'aquests motius d'acord amb la disposició final primera del Decret 57/88 de 25 d'abril i fent ús de les facultats que em confereix la Llei 5183 de 3 de desembre de Govern Valencià (DOGV de 30 de desembre) i el Decret 36/88 de 21 de març del Consell de la Generalitat Valenciana (DOGV de 13 d'abril) pel qual s'aprova el reglament orgànic i funcional de la Conselleria de Treball i Seguretat Social,  
ORDENE:  
Article primer  
Per aquesta ordre es regula en els àmbits territorials de la Comunitat Valenciana i temporal el del PEV II, el programa establert pel Decret 57/1988, de 25 d'abril pel qual es formulen mesures pel tal de fomentar l?ocupació de persones amb dificultats, subjectives de contractació.  
Aquest programa es concreta mitjançant:  
1. Ajudes a la creació i manteniment de centres d'integració sòcio-laboral.  
2. Ajudes a la creació i manteniment de tallers d'integració sòcio-laboral.  
3. Subvencions a la contractació.  
Secció I Ajudes a la creació de centres d'integració sòcio-laboral  
Article segon.  
Centres d'integració sòcio-laboral. Concepte.  
Són centres d'integració sòcio-laboral, els que tinguen com a objectiu fonamental iniciar els treballadors en la vida laboral, de manera que per mitjà de l'activitat productiva assolesquen una formació professional i uns hàbits de treball per tal que puguen integrar-se a curt o mitjà termini en el món laboral.  
Article tercer. Característiques dels centres d'integració sòcio-laboral.  
Els centres d'integració sòcio-laboral hauran de tenir les següents característiques:  
1. Actuar amb personalitat jurídica del promotor, o bé adoptar formes jurídiques admeses per l'actual legislació.  
2. Posseir estructura i organització de caràcter empresarial i participar en activitats productives i de serveis.  
3. Tenir una plantilla de personal amb una relació laboral en la que almenys un 50% dels treballadors procedesquen de programes específics de reinserció social.  
4. La permanència en el centre d'integració sòcio-laboral dels treballadors beneficiaris de programes específics de reinserció social serà de caràcter transitori.  
5. El centre d'integració sòcio-laboral realitzarà activitats d'ajust personal i social necessàries per a la integració sòcio-laboral dels treballadors esmentats en l'apartat anterior. Cas de que els CIS actuen amb la personalitat jurídica del promotor, el requisit de l'apartat 3, s'entén referit només al personal que configure la plantilla pròpia del CIS.  
Article quart. Ajudes.  
L'incentiu a la creació de centres d'integració sòcio-laboral constarà de les ajudes següents:  
1. Subvencions per al finançament parcial dels projectes d'inversió que generen llocs de treball.  
2. Subvencions per a assistència tècnica.  
3. Subvencions a la contractació.  
Article cinquè. Subvencions a l?inversió.  
Es podran concedir subvencions per al finançament parcial dels projectes que comporten la creació de llocs de treball de caràcter estable, Quan el projecte ho requeresca és consideraran la inversió en actius fixes i circulants. La quantia de la subvenció es fixarà en funció del volum d'inversió, del nombre de llocs de treball creats i de la jornada laboral realitzada, aquesta no podrà excedir de dos milions de pessetes per lloc de treball, tret dels casos en què expressament s'autoritze pel Conseller de Treball i Seguretat Social.  
Article sisé. Assistència tècnica.  
Es podran concedir als promotors o titulars dels CIS subvencions per a l'assistència tècnica quan les mancances en qualsevol de les àrees de la gestió del projecte iniciat així ho requeresquen. L'assistència tècnica podrà ser concedida d'ofici, quan l?estudi de l?expedient ho aconselle, o a instància de part. El cost d'aquesta assistència, podrà ser subvencionat en la seua totalitat quan siga promogut d'ofici, en cas contrari fins el límit màxim del 80% d'aquell.  
Article seté. Requisits dels CIS.  
1. Relatius al promotor o titular:  
a) Acreditar la seua personalitat.  
b) Justificar la viabilitat del projecte en el seus aspectes tècnic, econòmic i financer, i també per a l'acompliment de les finalitats socials.  
c) Els projectes presentats hauran de suposar la creació d'ocupació estable.  
2. Relatius als treballadors:  
a) Ser desocupats i ser inscrits com a tals a les oficines d'ocupació.  
b) Estar adscrits a programes de reinserció social, o si s'escau, estar tutelats per assistent social o equip de base dels serveis socials. En cas de produir-se el cessament, qualsevol que siga la causa, d'un treballador per la contractació del qual haja percebut subvenció el centre, aquest serà obligat a realitzar-ne la substitució en el termini d'un mes . En cas contrari haurà de reintegrar a la Tresoreria de la Generalitat la subvenció percebuda.  
Secció II Ajudes a la creació i al manteniment de tellers d'integració sòcio-laboral  
Els tallers d'integració sòcio-laboral són projectes formatius promoguts per corporacions locals, entitats públiques i institucions públiques i privades sense finalitats de lucre, dins el marc del processos d'inserció entenent-se aquests com a processos de formació que hauran de proporcionar continguts d'aprenentatge que incloguen aspectes educatius (tècniques instrumentals), tècnico-professionals i també referits a habilitats socials i personals i hàbits de treball. Els tallers d'integració socio-laboral constitueixen un recurs que possibilitarà l'adquisició d'una formació ocupacional, juntament amb l'assumpció d'hàbits de treball en col·lectius amb dificultats subjectives de contractació.  
Article vuité  
Les especialitats formatives que s'han de fer en els esmentats tallers se seleccionaran entre les que essent adequades a les característiques del col·lectiu, donen ocasió de majors oportunitats d'incorporació laboral en el mercat de treball, per tal d'aconseguir una efectiva i major col·locació d'alumnes en l'activitat productiva. Tindran preferència els tallers d'integració sòcio-laboral que se projecten i realitzen en els barris d'acció preferent dins les localitats de la Comunitat Valenciana, definits per la Direcció General de Serveis Socials. Les accions formatives tindran una durada d'almenys 800 hores lectives que inclouran formació tècnica i pràctica i admetran un nombre màxim de 20 alumnes.  
Article nové. Ajudes.  
L'incentiu a la creació de tallers d'integració sòcio-laboral es realitzarà mitjançant la subvenció per a la financiació parcial d'aquells projectes o accions formatives que possibiliten l'accés a una qualificació professional d'aquest col·lectiu, de manera, que puga integrar-se a curt o mitjà termini al medi laboral i constarà de les ajudes següents:  
- Subvencions per al finançament parcial de projectes d'inversió en instal·lacions, maquinària i utillatge.  
- Subvencions per a professorat per l'exercici de les accions formatives.  
- Subvencions per a l'assegurança d'accidents, mitjans i material didàctic.  
- Subvencions per a ajudes Econòmiques als alumnes durant el període formatiu.  
Article deu  
Notificada la resolució per la qual es concedesca la subvenció que pertoque, podran començar les accions formatives, caldrà comunicar les dades d'iniciació d'aquestes.  
En els expedients de subvenció en què s'inclou l'apartat relatiu a assignacions Econòmiques adreçades als alumnes, hom podrà lliurar l'import de la subvenció corresponent a l'esmentat concepte, en un 100% a l'inici de l'acció, de la qual cosa es farà menció expressa en la resolució de concessió.  
Els TIS podran sol·licitar una assignació econòmica per alumne de 1.100 pessetes per dia d'assistència. La justificació d'aquestes despeses es realitzarà mitjançant un certificat expedit pels responsables de les accions ocupacionals, atesos els oportuns controls d'assistència.  
Els Tallers Ocupacionals o TAPIS ja existents podran acollir-se a les ajudes establertes en aquesta ordre.  
Cas de no efectuar-se les accions o si s'incomplien els requisits que figuren en la normativa de la concessió de la subvenció s'haurà de reintegrar l?import d'aquesta a la Tresoreria General de la Generalitat Valenciana.  
Secció III Ajudes a la contractació  
Article onze  
1. Els centres d'integració sòcio-laboral de nova creació que per raó de les seues característiques no requeresquen la realització d'inversions per a la seua posada en funcionament, podran accedir a les ajudes per contractació, essent la quantia d'aquestes de set-centes cinquanta mil pessetes (750.000.-) per lloc de treball creat.  
2. En els centres ja creats es podran subvencionar les contractacions que com a conseqüència de la mobilitat de la plantilla se'n deriven.  
Aquestes ajudes no podran superar les cinc-centes mil pessetes (500.000.-) per cada nova contractació amb una duració mínima de dotze mesos.  
3. Excepcionalment, seran objecte de subvenció les pròrrogues dels contractes de treball de les persones en què, mitjançant l'informe adient de serveis socials, es constate la necessitat de perllongar l?estada en el centre, a fi de completar el procés de reinserció.  
4. Tanmateix podran ser subvencionades les persones físiques i jurídiques, que formalitzen contractes de treball amb els treballadors desocupats que estiguen adscrits a qualsevol dels programes de reinserció, promoguts o tutelats pels diversos òrgans de serveis socials amb competència en la matèria.  
4.1. La quantia de la subvenció serà proporcional a la jornada laboral que han de realitzar i a la duració pactada del contracte de treball, essent de cinc-centes mil pessetes (500.000.-) quan aquesta siga, si més no, de dotze mesos i a jornada completa.  
Si durant el període de vigència de la contractació es cessara el treballador, aquest haurà de ser substituït en el termini màxim d'un mes a fi de completar la duració del contracte acordat. Cas de no fer-se així el beneficiari de la subvenció haurà de reintegrar a la Tresoreria de la Generalitat la part corresponent de la subvenció rebuda. De tota manera a la finalització del contracte es presentarà còpia del document de baixa del treballador.  
Les referides quantitats, en cap cas podran superar el cost efectiu de la contractació, inclosa la cotització empresarial.  
Article dotze. Requisits.  
1. Relatius al sol·licitant:  
a) Trobar-se al corrent en el compliment de les seues obligacions fiscals i amb la Seguretat Social.  
b) No haver amortitzat durant l'any immediatament anterior a la petició de subvenció, llocs de treball per expedient de regulació d'ocupació llevat dels motius de força major o despatxament declarat improcedent per sentència ferma, o reconegut com a tal en conciliació administrativa o judicial.  
2. Relatius als treballadors: Es mateixos requisits que els assenyalats en el punt 2 de l'article seté.  
Secció IV Disposicions comuns  
Article tretze. Procediment.  
Les sol·licituts de les ajudes establertes en aquesta disposició es presentaran per triplicat en la Direcció General d'Ocupació i Cooperació, sense perjudici del que preveu l'article 66 de la Llei de procediment administratiu, en els models que hi establesca la Conselleria de Treball i Seguretat Social i que s'hi facilitaran, adjuntant la documentació indicada en aquests.  
Article catorze. Resolució.  
La Direcció General d'Ocupació, dictarà una Resolució per la qual accedirà en tot o en part, o denegarà els beneficis sol·licitats; abans de resoldre, podrà demanar els informes que crega pertinents. La resolució dictada es comunicarà al sol·licitant, segons que estableix la Llei de procediment administratiu vigent.  
La pròpia concessió i quantia de les ajudes previstes en aquesta norma estaran expressament condicionades, a més dels requisits específics ja assenyalats, a la disponibilitat pressupostària consignada en el programa dins la línia de subvencions 407/000/90, dotat per a l?exercici 1990 amb dos-cents milions de pessetes (503.091.099.-), establint-se en posteriors ordres de la Conselleria de Treball i Seguretat Social la dotació a càrrec del pressupost d'aquesta Conselleria en següents exercicis econòmics.  
Article quinze. Control i seguiment.  
El control de les ajudes concedides a l?empara d'aquesta ordre, correspondrà a la Conselleria de Treball i Seguretat Social en la Direcció General d'Ocupació i Cooperació, de la qual els agents socials podran emetre els informes que consideren escaients.  
Posteriorment se'n donarà trasllat a la Comisió de Seguiment del PEV II creada per Decret del Consell de la Generalitat Valenciana 8/1988 de 25 de gener, per al seu coneixement i consideració.  
2. A la finalització de cada exercici econòmic els CIS i els TIS que hagen estat beneficiaris de les subvencions previstes en aquesta disposició hauran de fer lliurament de comptes i al mateix temps elaborar una memòria relativa al grau de compliment de les finalitats tant econòmiques com socials.  
DISPOSICIONS ADDICIONALS  
Primera  
Els Centres d'Integració Sòcio-Laboral creats com a continuació del procés d'integració, i que estiguen formats per treballadors d'altres centres, hauran de dotar-se de personalitat jurídica pròpia i tenir perspectiva d'estabilitat i continuïtat.  
Aquests centres podran optar a les ajudes establertes en aquesta ordre.  
Segona  
Les subvencions establertes en aquesta disposició seran compatibles amb qualsevol altres a què puguen donar dret les contractacions realitzades.  
DISPOSICIO DEROGATORIA  
Queda derogada l?Ordre de 18 de maig de 1989 de la Conselleria de Treball i Seguretat Social (DOGV de 12.06.89) per la qual s'instrumenten mesures per tal de fomentar l?ocupació de persones amb dificultats subjetives de contractació.  
DISPOSICIO FINAL  
Aquesta ordre, que vigirà a partir de l'endemà de la publicació al DOGV, tindrà efecte des de l'1 de gener de 1990, per la qual cosa les sol·licituds resoltes des d'aquesta data fins la publicació d'aquesta norma, seran objecte de revisió per tal d'ajustar la quantia de les ajudes a allò previst en aquesta ordre, si s'escau.  
València, 21 de setembre de 1990.  
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI